CELEX: 62013TN0129
Language: el
Date: 2013-03-04 00:00:00
Title: Υπόθεση T-129/13: Προσφυγή της 4ης Μαρτίου 2013 — Alpiq RomIndustries και Alpiq RomEnergie κατά Επιτροπής

18.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/22
            
         Προσφυγή της 4ης Μαρτίου 2013 — Alpiq RomIndustries και Alpiq RomEnergie κατά Επιτροπής
   (Υπόθεση T-129/13)
   2013/C 141/40
   Γλώσσα διαδικασίας: η γερμανική
   
      Διάδικοι
   
   
      Προσφεύγουσες: Alpiq RomIndustries Srl (Βουκουρέστι, Ρουμανία) και Alpiq RomEnergie Srl (Βουκουρέστι) (εκπρόσωποι: H. Wollmann και F. Urlesberger, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει, κατ’ εφαρμογή του άρθρου 264 ΣΛΕΕ, την απόφαση της Ευρωπαϊκής Επιτροπής C(2012) 2542 τελικό, της 25ης Απριλίου 2012 (SA.33451, 2012/C, ex 2012/NN), κατά το μέρος κατά το οποίο η απόφαση αυτή αφορά τις προσφεύγουσες,
            
         
               —
            
            
               να καταδικάσει την Επιτροπή στα δικαστικά έξοδα των προσφευγουσών σύμφωνα με το άρθρο 87, παράγραφος 2, του Κανονισμού Διαδικασίας.
            
         
      Λόγοι ακύρωσης και κύρια επιχειρήματα
   
   Ως λόγο ακύρωσης οι προσφεύγουσες προβάλλουν κυρίως την αναρμοδιότητα της Επιτροπής. Κατά τις προσφεύγουσες, η εικαζόμενη ενίσχυση δεν εμπίπτει στο κατά χρόνο πεδίο εφαρμογής των άρθρων 107 και 108 ΣΛΕΕ. Κατά το παράρτημα V της Πράξης Προσχώρησης της Ρουμανίας, η Επιτροπή είναι αρμόδια να εξετάζει τα μέτρα ενίσχυσης που θεσπίστηκαν πριν από την ημερομηνία προσχώρησης της Ρουμανίας μόνο στην περίπτωση κατά την οποία τα μέτρα αυτά εξακολουθούν να εφαρμόζονται ακόμη και μετά την ημερομηνία προσχώρησης. Συναφώς οι προσφεύγουσες ισχυρίζονται, μεταξύ άλλων, ότι οι υποχρεώσεις που είχε αναλάβει η Hidroelectrica έναντι των καθ’ υπόθεση ωφεληθεισών εταιριών προβλέπονταν τόσο σαφώς από τις συμβάσεις προμήθειας ηλεκτρικής ενέργειας που είχαν συναφθεί πριν από την προσχώρηση, ώστε αποκλειόταν η μεταγενέστερη διεύρυνση των υποχρεώσεων παροχής της Hidroelectrica που θα είχε ως αποτέλεσμα πρόσθετα οφέλη για τις εταιρίες αυτές.